Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: 9. számú melléklet a 23/2008. (VIII. 8.) PM rendelethez
Paragraph Index: 815

2. A szakképesítés munkaterületének rövid, jellemző leírása Közreműködik nonprofit szervezetek alapításában, működés feltételeinek biztosításában, a munkatársak irányításában. Folyamatos kapcsolatokat ápol a nonprofit szervezet tagságával és választott vezetőivel vagy kuratóriumával, biztosítja az információ-áramlást és véleménycserét. Részt vesz a helyi kapcsolatrendszer kiépítésében, és gondozza a szakmai kapcsolatokat. Közreműködik a szervezet tevékenységének, munkaprogramjának tervezésében, irányításában, elemzésében és értékelésében. Projekteket tervez és megvalósításukat irányítja. Részt vesz a pénzügyi-gazdálkodási tevékenység irányításában, ellenőrzésében. Együttműködik önkéntesekkel, illetve koordinálja munkájukat. Forrásteremtési technikákat alkalmaz, megszervezi és működteti a pályázatfigyelési és támogatás-szervezői rendszert. Irányítja és szervezi a PR- és marketingfeladatokat. Rendezvényeket és képzéseket szervez. Kapcsolatokat tart, illetve együttműködik hazai és nemzetközi nonprofit szervezetekkel. Képviseli a szervezetet, tájékoztatást nyújt, adatot szolgáltat. Alkalmazza az érdekérvényesítő és érdekképviseleti technikákat. Megszervezi és működteti a naprakész, többfunkciós nyilvántartások rendszerét. Számítástechnikai eszközöket alkalmaz az ügyviteli feladatok ellátásához. Motivációs eszközöket alkalmaz.

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes